REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 broj:

23. jun 2021. godine

B e o g r a d

 Na osnovu člana 27. stav 8. Zakona o Narodnoj skupštini („Službeni glasnik RS“, broj 9/10), člana 44. stav 6. i 48. stav 2. Poslovnika Narodne skupštine („Službeni glasnik RS“, broj 20/12 - prečišćen tekst), Odbor za ustavna pitanja i zakonodavstvo, na 45. sednici održanoj 23. juna 2021. godine, doneo je

**O D L U K U**

**o obrazovanju Radne grupe za izradu akta o promeni Ustava Republike Srbije**

1. Obrazuje se Radna grupa za izradu akta o promeni Ustava Republike Srbije (u daljem tekstu: Radna grupa), u sledećem sastavu:

 **Predsedavajući**:

 - Jelena Žarić Kovačević, narodni poslanik, predsednik Odbora za ustavna pitanja i zakonodavstvo.

 **Članovi**:

 - prof. dr. Vladan Petrov, redovni profesor Pravnog fakulteta Univerziteta u Beogradu, sudija Ustavnog suda Republike Srbije i član Venecijanske komisije za Srbiju;

 - Branko Marinković, zamenik generalnog sekretara Narodne skupštine;

 - Jovan Ćosić, pomoćnik ministra pravde;

 - Darko Radojičić, pomoćnik direktora Republičkog sekretarijata za zakonodavstvo;

 - Vladimir Vinš, viši savetnik u Ministarstvu pravde;

 - prof. dr Srđan Đorđević, redovni profesor Pravnog fakulteta Univerziteta u Kragujevcu;

- dr Miloš Stanić, naučni saradnik u Institutu za uporedno pravo;

 - dr Miroslav Đorđević, naučni saradnik u Institutu za uporedno pravo;

 - Dragana Boljević, sudija Apelacionog suda u Beogradu, počasni predsednik Društva sudija Srbije; i

 - dr Goran Ilić, zamenik Republičkog javnog tužioca, zamenik predsednika Državnog veća tužilaca, Poverenik za samostalnost tužilaca i član predsedništva Udruženja tužilaca.

Dr Radoje Cerović, sekretar Odbora za ustavna pitanja i zakonodavstvo, kao sekretar Radne grupe.

 2. Zadatak Radne grupe je da izradi akt o promeni Ustava Republike Srbije.

 3. Radnoj grupi će stručnu pomoć pružati zaposleni u Službi Narodne skupštine, koje odredi generalni sekretar Narodne skupštine.

 4. Ova odluka stupa na snagu danom donošenja.

PREDSEDNIK ODBORA

Jelena Žarić Kovačević

O b r a z l o ž e nj e

 Članom 27. stav 8. Zakona o Narodnoj skupštini i članom 44. stav 6. Poslovnika Narodne skupštine propisano je da se za razmatranje pojedinih pitanja iz delokruga Odbora i pripremu predloga o tim pitanjima, može da obrazuje posebna radna grupa. Članom 48. stav 2. Poslovnika Odbor za ustavna pitanja i zakonodavstvo ovlašćen je da pripremi predlog akta o promeni Ustava. S tim u vezi, predsednik Odbora za ustavna pitanja i zakonodavstvo predlaže Odboru da donese navedenu odluku.

Radnoj grupi će u izradi predloženog akta stručnu pomoć pružati zaposleni u Službi Narodne skupštine koje odredi generalni sekretar Narodne skupštine.